સરખેજ અને રાણિપ વિસ્તારમાં તસ્કરોએ એક ઓફિસ અને મકાનને ટાર્ગેટ બનાવી રૂ.બે લાખની મતાની ચોરી કરી હતી. સરખેજમાં આંબલી ગામ ખાતે ભૂદરદાસ હોલ પાસે આવેલ વૃદ્ધાશ્રમની ઓફિસનું તાળું તોડી તસ્કરોએ કબાટમાંથી રૂ.૪પ હજારની રકમની ચોરી કરી હતી. જ્યારે રાણીપમાં સુભાષબ્રિજ પાસે આવેલ વિદ્યાલક્ષ્મી એપાર્ટમેન્ટના એક મકાનના તાળાં તોડી તસ્કરોએ સોના-ચાંદીના દાગીના અને રોકડ રકમ મળી રૂ.૧.૬૦ લાખની મતાની ચોરી કરતા પોલીસે આ અંગે ગુનો દાખલ કર્યો છે.